รัฐบาลไทย-ข่าวทำเนียบรัฐบาล-มหาดไทย เชิดชูข้าราชการผู้มีความรู้ความสามารถ มอบรางวัลนายอำเภอแหวนเพชร และปลัดอำเภอแหวนทองคำ ประจำปี พ.ศ. 2562
วันพฤหัสบดีที่ 5 ธันวาคม 2562
มหาดไทย เชิดชูข้าราชการผู้มีความรู้ความสามารถ มอบรางวัลนายอําเภอแหวนเพชร และปลัดอําเภอแหวนทองคํา ประจําปี พ.ศ. 2562
มหาดไทย เชิดชูข้าราชการผู้มีความรู้ความสามารถ มอบรางวัลนายอําเภอแหวนเพชร และปลัดอําเภอแหวนทองคํา ประจําปี พ.ศ. 2562
วันที่ 1 ธันวาคม 2562 ที่กระทรวงมหาดไทย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานในพิธีมอบรางวัล ตามโครงการนายอําเภอแหวนเพชร และโครงการปลัดอําเภอแหวนทองคํา ประจําปี พ.ศ.2562 เพื่อเป็นขวัญกําลังใจให้กับข้าราชการในตําแหน่งนายอําเภอ และปลัดอําเภอผู้ปฏิบัติงานในพื้นที่ จํานวนทั้งสิ้น 19 ราย โดยมีผู้บริหารระดับสูงของกระทรวงมหาดไทยเข้าร่วมเป็นเกียรติในพิธี
พลเอก อนุพงษ์ เผ่าจินดา กล่าวว่า ขอชื่นชมนายอําเภอและปลัดอําเภอทุกท่านที่ได้รับรางวัลซึ่งเป็นผู้ที่กรมการปกครองพิจารณาแล้วว่าเป็นผู้มีความรู้ความสามารถ มีคุณธรรม จริยธรรม และมีผลงานเด่นเป็นที่ประจักษ์ ได้รับการยอมรับจากประชาชนและผู้เกี่ยวข้อง ถือเป็นทรัพยากรบุคคลที่มีคุณค่าของกรมการปกครองและกระทรวงมหาดไทย และขอให้ยึดมั่นในความดี นําความรู้ความสามารถไปใช้ในการปฏิบัติงานอย่างเต็มที่ โดยยึดประชาชนเป็นศูนย์กลาง รักษาเกียรตินี้ไว้เป็นแบบอย่างที่ดีต่อไป
สําหรับรางวัล นายอําเภอแหวนเพชร (รางวัลชนะเลิศ) จํานวน 5 รางวัล แบ่งเป็น พื้นที่ปกติ จํานวน 4 รางวัล ได้แก่ 1) นายทัศนัย สุธาพจน์ นายอําเภอเชียงของ จังหวัดเชียงราย 2) นายสุรพันธ์ ศิลปสุวรรณ นายอําเภอปากช่อง จังหวัดนครราชสีมา 3) นายไพรัตน์ เพชรยวน นายอําเภอบางปะอิน จังหวัดพระนครศรีอยุธยา และ 4) นายศิวะ ธมิกานนท์ นายอําเภออมก๋อย จังหวัดเชียงใหม่ นายอําเภอแหวนเพชร พื้นที่ 3 จังหวัดชายแดนภาคใต้ ซึ่งคัดเลือกจากจังหวัดปัตตานี จังหวัดยะลา และจังหวัดนราธิวาส จํานวน 1 รางวัล ได้แก่ นายเศวต เพชรนุ้ย นายอําเภอโคกโพธิ์ จังหวัดปัตตานี นายอําเภอแหวนเพชร (รางวัลชมเชย) 5 รางวัล แบ่งเป็น พื้นที่ปกติ จํานวน 4 รางวัล ได้แก่ 1) นายประยูร อรัญรุท นายอําเภอวังสะพุง จังหวัดเลย 2) นายศรัทธา ทองคํา นายอําเภอเมืองกระบี่ จังหวัดกระบี่ 3) นายกองโทอดุลย์ ชูทอง นายอําเภอถลาง จังหวัดภูเก็ต และ 4) นายวัลลภ ประวัติวงค์ นายอําเภอกบินทร์บุรี จังหวัดปราจีนบุรี พื้นที่ 3 จังหวัดชายแดนภาคใต้ จํานวน 1 รางวัล ได้แก่ นายสังคม เกิดก่อ นายอําเภอระแงะ จังหวัดนราธิวาส
สําหรับรางวัล ปลัดอําเภอแหวนทองคํา (รางวัลชนะเลิศ) จํานวน 5 รางวัล แบ่งเป็น พื้นที่ปกติ จํานวน 4 รางวัล ได้แก่ 1) นายสมพร อ่อนชาติ ปลัดอําเภอ (เจ้าพนักงานปกครองชํานาญการ) ที่ทําการปกครองอําเภอปะเหลียน จังหวัดตรัง 2) นายวิทวัส พงศ์กรเกียรติ ปลัดอําเภอ (เจ้าพนักงานปกครองชํานาญการ) ที่ทําการปกครองอําเภอบางปลาม้า จังหวัดสุพรรณบุรี 3) นายรัฐพงศ์ พลจันทร์ ปลัดอําเภอ (เจ้าพนักงานปกครองชํานาญการ) ที่ทําการปกครองอําเภอจตุรพักตรพิมาน จังหวัดร้อยเอ็ด และ 4) นายฤทธิเดช จรรยาพงษ์ ปลัดอําเภอ (เจ้าพนักงานปกครองชํานาญการ) ที่ทําการปกครองอําเภอเชียงของ จังหวัดเชียงราย พื้นที่จังหวัดชายแดนภาคใต้ จํานวน 1 รางวัล ได้แก่ นายพิสิษฐ์ มีบุญ ปลัดอําเภอ (เจ้าพนักงานปกครองชํานาญการ) ที่ทําการปกครองอําเภอเมืองปัตตานี จังหวัดปัตตานี ปลัดอําเภอดีเด่น (รางวัลชมเชย) จํานวน 4 รางวัล แบ่งเป็น พื้นที่ปกติ จํานวน 3 รางวัล ได้แก่ 1) นายดนัย สุขสกุล ปลัดอําเภอ (เจ้าพนักงานปกครองชํานาญการ) ที่ทําการปกครองอําเภออ่าวลึก จังหวัดกระบี่ 2) นายปัญญาชัย ฟูศรี ปลัดอําเภอ (เจ้าพนักงานปกครองชํานาญการ) ที่ทําการปกครองอําเภอเสาไห้ จังหวัดสระบุรี 3) จ่าเอก สุรชัย ทุมวงษ์ ปลัดอําเภอ (เจ้าพนักงานปกครองชํานาญการ) ที่ทําการปกครองอําเภอยางชุมน้อย จังหวัดศรีสะเกษ พื้นที่จังหวัดชายแดนภาคใต้ จํานวน 1 รางวัล ได้แก่ นายสมศักดิ์ ชูศรี ปลัดอําเภอ (เจ้าพนักงานปกครองชํานาญการ) ที่ทําการปกครองอําเภอจะนะ จังหวัดสงขลา
กองสารนิเทศ สป.มท.
ครั้งที่ 204 / 2562